paragraph_text: Iako su u počecima zvukom nalikovali Rolling Stonesima i The Kinksima, postupno su u glazbu počeli uvoditi elektroniku, te tako postali jednim od pionira novog romantizma početkom 1980-ih. Prvi ugovor potpisuju 1981. s izdavačkom kućom Chrysalis Records i iste godine izdaju prvi album Journeys to Glory. Na albumu se nalaze prije snimljeni uspješni singlovi "To Cut a Long Story Short", "The Freeze" i "Musclebound". Kao i prvom, drugom albumu Diamond (izdanom 1982.) prethodio je prije snimljeni uspješni singl "Chant No. 1 (I Don't Need This Pressure On)".